|  |
| --- |
| ГРБ |
| Република Србија **МИНИСТАРСТВО ФИНАНСИЈА** |
| Број: 225772/2025  27. јануар 2025. године |
| Кнеза Милоша 20  Б е о г р а д |

**ПЛАН ЗА ОСТВАРИВАЊЕ И УНАПРЕЂИВАЊЕ РОДНЕ РАВНОПРАВНОСТИ У МИНИСТАРСТВУ ФИНАНСИЈА**

У складу са чланом 16. Закона о родној равноправности ( Сл. гласник РС бр. 52/21) министар финансија доноси:

***Посебне мере за остваривање и унапређивање родне равноправности***

***за период од 1.1.2025. до 31.12.2025. године***

**Подаци о послодавцу:**

Назив: **Министарство финансија**

Седиште и адреса: **Кнеза Милоша 20, Београд**

Број телефона:**011/765-2030**

Електронска адреса: **marija.radovanovic@mfin.gov.rs**

Веб сајт: **https://mfin.gov.rs/**

Матични број: **17862146**

ПИБ: **108213413**

Министарство финансија (у даљем тексту: Министарство) у складу са законском регулативом поштује прописане норме у вези са положајем жена и мушкараца у органу јавне власти. С тим у вези Министарство континуирано спроводи конкурсе за запошљавање и уједно омогућава подједнако учешће жена и мушкараца на истим, тако што је пријављивање на исте подједнако доступно свима. Такође, приликом остваривања права и обавеза државних службеника и радно ангажованих лица Министарство поштује законске норме и подједнако поступа према свима. Такође, треба напоменути да државни службеници и радно ангажована лица у Министарству нису подносила пријаве за дискриминацију по основу пола, те се сматра да се стање у вези са положајем жена и мушкараца у Министарству, може оценити као врло добро.

**Број запослених и радно ангажованих лица у децембру 2024. године у Министарству:**

Укупан број запослених и радно ангажованих лица: 564

Број запослених и радно ангажованих жена: 439

Број запослених и радно ангажованих мушкараца:125

**Старосна структура**:

|  |  |
| --- | --- |
| Старосна структура: | Укупно: 37 Од 21-30 година живота  Ж: 29  М: 8  Укупно: 167 Од 31-40 година живота  Ж: 131  М: 36  Укупно: 196 Од 41-50 година живота  Ж: 146  М: 50  Укупно: 116 Од 51-60 година живота  Ж: 96  М: 20  Укупно: 48 Од 61-70 година живота  Ж: 37  М: 11 |

**Посебне мере за остваривање и унапређивање родне равноправности:**

Приликом одређивања Посебних мера за остваривање и унапређивање родне равноправности (у даљем тексту: Посебне мере) морају се уважавати различити интереси, потребе и приоритети жена и мушкараца.

1. Успостављање нових и унапређење постојећих евиденција о остваривању родне равноправности;
2. Приликом запошљавања нових лица Министарство ће водити рачуна о законским нормама, стручности и оспособљености лица, очувању успостављене уравнотежене заступљености полова као и равноправном учешћу и заступљености полова;
3. Министарство ће се придржавати свих прописа у вези са заштитом мајчинства;
4. Министарство ће санкционисати евентуалне притужбе запослених усмерене на полну дискриминацију;
5. Континуирано подизање свести и разумевања о потреби родне равноправности међу запосленима кроз редовне едукације;
6. Успостављање равномернијег односа полова међу запосленима (распоређивање са једног на друго радно место у циљу успостављања равнотеже у полној структури запослених, уравнотежити полове код руководећих радних места)
7. Спроводиће се периодични превентивни прегледи запослених у складу са њиховим потребама (специјалистички прегледи жена и мушкараца) - континуирано у складу са обезбеђеним финансијским средствима.

**Почетак примене и престанак спровођења посебних мера:**

Мере ће се примењивати почев од јануара до децембра 2025. године, а по потреби и дуже.

**Разлози за одређивање посебних мера и циљеви који се њима постижу:**

Поштовање законских норми; прикупљање релеватних података разврстаних по полу и њихово достављање надлежним институцијама; унапређење једнаких могућности којима се обезбеђује равноправно учешће и заступљеност жена и мушкараца, посебно припадника осетљивих друштвених група, у свим сферама друштвеног живота и једнаке могућности за остваривање права и слобода; уважавање различитих интереса, потреба и приоритети жена и мушкараца и јачање у области стручног оспособљавања жена и мушкараца

**Начин спровођења и контроле спровођења мера:**

Начин спровођења и контроле спровођења мера обавља се поступањем и поштовањем утврђених Посебних мера као и увидом у редовне и периодичне извештаје

О спроведеном Плану мера сачиниће се годишњи Извештај: Начелник Одељења за људске ресурсе прати спровођење политика и мера за остваривање и унапређивање родне равноправности.

|  |  |
| --- | --- |
|  | **М И Н И С Т А Р** |
|  |  |
|  |  |
|  | **Синиша Мали** |

Обрадила: Татјана Јовановић

Контролисала: Марија Радовановић

Сагласна: Данијела Кујунџић